Rikunarita-ORG/Wikinium huggingface dataset:
# Baner Bosnia a Hertsegofina

Baner Bosnia a Hertsegofina|  |
| Enghraifft o: | baner cenedlaethol  |
| Lliw/iau | glas, melyn, gwyn  |
| Dechrau/Sefydlu | 4 Chwefror 1998  |
| Dynodwyr |
| Freebase | /M/0263nr  |
|  Ffeiliau perthnasol ar Gomin Wicimedia |

Baner Bosnia a Hertsegofina
Baner o faes glas tywyll gyda thriongl isosgeles melyn, sy'n ymylu â brig y faner a stribed glas ar y *fly*, a saith seren a dwy hanner-seren wen bum-pwynt ar hyd hypotenws y triongl yw **baner Bosnia a Hertsegofina**. Mae'r lliwiau glas tywyll a melyn a'r sêr yn cyfeirio at faner Ewrop, ac mae'r triongl yn cynrychioli siâp y wlad.

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **Ewrop**. Gallwch helpu Wicipedia drwy ychwanegu ato.*
# Baner Croatia

Baner Croatia|  |
| Enghraifft o: | baner cenedlaethol  |
| Lliw/iau | coch, gwyn, glas, gwyrddlas, melyn, du  |
| Dechrau/Sefydlu | 21 Rhagfyr 1990  |
| Genre | horizontal triband, Pan-Slavic colors flag  |
| Dynodwyr |
| Freebase | /M/01sk31  |
|  Ffeiliau perthnasol ar Gomin Wicimedia |

Baner Croatia
Baner drilliw lorweddol gyda stribed uwch coch, stribed canol gwyn, a stribed is glas gyda'r arfbais genedlaethol yn ei chanol yw **baner Croatia**. Mae'r lliwiau yn lliwiau pan-Slafaidd. Mabwysiadwyd ar 22 Rhagfyr, 1990.

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **Croatia**. Gallwch helpu Wicipedia drwy ychwanegu ato*
# Baner Denmarc

Baner Denmarc|  |
| Enghraifft o: | baner cenedlaethol  |
| Lliw/iau | coch, gwyn  |
| Dechrau/Sefydlu | 1748  |
| Genre | Nordic cross flag  |
| Dynodwyr |
| Freebase | /M/02fb2  |
|  Ffeiliau perthnasol ar Gomin Wicimedia |

Baner Denmarc
Croes Lychlynaidd wen ar faes goch yw'r Dannebrog, neu **Faner Denmarc**: un o'r rhai hynaf yn Ewrop. Mae baner gyda chroes wen-ar-goch yn cael ei hardystio fel un a ddefnyddir gan y brenhinoedd Denmarc ers y 14g. Yn y cyfnod modern mae pob un o'r gwledydd Nordig (ac eithrio'r Ynys Las) wedi mabwysiadu baneri o ddyluniad tebyg – gweler ymhellach: baner Norwy, baner Sweden, baner y Ffindir, baner Ynysoedd Ffaro, a baner Gwlad yr Iâ.

## Cyfeiriadau

 *Eginyn erthygl sydd uchod am **Ddenmarc**. Gallwch helpu Wicipedia drwy ychwanegu ato.*
# Baner y Deyrnas Unedig

Baner y Deyrnas Unedig| Baner y Deyrnas Unedig  |
| Enghraifft o: | baner cenedlaethol  |
| Lliw/iau | glas, coch, gwyn  |
| Dechrau/Sefydlu | 1 Ionawr 1801  |
| Dynodwyr |
| Quora | Union-jack-1  |
|  Ffeiliau perthnasol ar Gomin Wicimedia |

Mae gan **faner y Deyrnas Unedig** sawtyr gwyn ar faes glas (i gynrychioli Croes Sant Andreas), sawtyr coch ar y sawtyr gwyn (i gynrychioli Croes San Padrig), a chroes ganolog goch gyda border gwyn (i gynrychioli Croes San Siôr). Gan roedd Cymru yn cael ei hystyried fel rhan o Loegr yn dilyn y Deddfau Uno, nid oes unrhyw gynrychiolaeth ohoni ar faner y Deyrnas Unedig. Gelwir y dyluniad yn "Faner yr Undeb" neu "Jac yr Undeb". Yn hanesyddol, defnyddiwyd ar draws yr Ymerodraeth Brydeinig ac mae dal ganddi statws lled-swyddogol mewn rhai o wledydd y Gymanwlad. Mae'r dyluniad cyfredol yn dyddio o Uniad Prydain Fawr ac Iwerddon yn 1801.

## Ffynonellau

* *Complete Flags of the World* (Dorling Kindersley, 2002)

 *Eginyn erthygl sydd uchod am **y Deyrnas Unedig**. Gallwch helpu Wicipedia drwy ychwanegu ato*
# Baner yr Alban

Baner yr Alban
Mae **baner yr Alban** yn cynnwys croes letraws (sawtyr) wen ar gefndir glas. Mae'r groes yn cynrychioli Sant Andreas, nawddsant yr Alban.

 *Eginyn erthygl sydd uchod am **Yr Alban**. Gallwch helpu Wicipedia drwy ychwanegu ato*
# Baner Gogledd Iwerddon

Baner swyddogol Gogledd Iwerddon
Baner swyddogol Gogledd Iwerddon (1953–1972)
Baner yr Undeb yw'r unig **faner swyddogol yng Ngogledd Iwerddon**. Rhwng 1952 a 1973 defnyddiwyd baner Ulster, sef maes gwyn gyda chroes goch. Yng nghanol y groes mae seren wen chwe-phwynt gyda Llaw Goch Ulster yn ei chanol a choron uwch ei phen;

Addasiad yw Baner Wlster o Faner Lloegr gyda choron Lloegr a symbol yr Unoliaethwyr. Mae'n dal i gael ei defnyddio gan rhai Unoliaethwyr.

Mae gweriniaethwyr Gogledd Iwerddon yn gwrthod y ddwy faner swyddogol yn gyfangwbl ac yn arddel yn eu lle Baner Iwerddon.

## Ffynonellau

* (Saesneg) *FOTW: Northern Ireland*

## Gweler hefyd

* Baner Iwerddon

 *Eginyn erthygl sydd uchod am **Ogledd Iwerddon**. Gallwch helpu Wicipedia drwy ychwanegu ato.*
# Baner Lloegr

Baner Lloegr
Croes goch ar gefndir gwyn yw **baner Lloegr**. Defnyddiwyd yn gyntaf tua 1191 fel baner San Siôr, a daeth yn faner Lloegr tua 1277.

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **Loegr**. Gallwch helpu Wicipedia drwy ychwanegu ato.*
# Baner yr Eidal

Baner yr Eidal
Baner y Weriniaeth Cispadanaidd, 1797
Baner drilliw yw **baner yr Eidal** â thri stribedyn unionsyth mewn gwyrdd (ar y chwith), gwyn a choch. Cyfeirir ati yn Eidaleg fel *Il Tricolore*. Defnyddiwyd patrwm tebyg ond â stribedi gorweddol, gan y *Repubblica Cispadana* ('Gweiniaeth Cispadanaidd'), gweriniaeth a sefydlwyd yng ngogledd yr Eidal yn 1796 gyda nawdd byddin Ffrainc o dan Napoléon Bonaparte. Mabwysiadwyd y faner drilliw ganddi ar 7 Ionawr 1797. Roedd nifer o weriniaethau bychan yn yr Eidal yn defnyddio baneri trilliw ar y pryd ar batrwm baner drilliw Ffrainc. Dewisiwyd coch a gwyn, lliwiau baner Milano, a gwyrdd, lliw gwisg Lleng Lombardi. Pryd ffurfiwyd y *Repubblica Cisalpina* ('Gweriniaeth Cisalpaidd') yn 1798, dewisodd faner sgwâr â stribedi unionsyth, yn debyg iawn i faner yr Eidal heddiw, a gafodd ei ddefnyddio tan 1802. Daeth y faner drilliw yn symbol o'r ymdrechion i uno'r Eidal yn ystod canol y 19eg ganrif, ac roedd nifer o weriniaethau yr Eidal yn defnyddio amrywiaethau arni. Pryd cyhoeddwyd Teyrnas yr Eidal yn 1861, mabwysiadwyd baner Teyrnas Sardegna-Piemonte fel baner genedlaethol y deyrnas newydd: roedd hon yn cynnwys arfbais Brenhinllin Savoia ar gefndir y faner drilliw. Parhaodd y faner hon tan 1948, pryd mabwysiadwyd y faner ar ei ffurf bresennol gyda diddymiad y brenin a datganiad Gweriniaeth Eidalaidd.

Baner Teyrnas yr Eidal 1861–1948
# Baner y Ffindir

Baner y Ffindir|  |
| Enghraifft o: | baner cenedlaethol  |
| Lliw/iau | glas, gwyn  |
| Dechrau/Sefydlu | 29 Mai 1918  |
| Genre | Nordic cross flag  |
| Dynodwyr |
| Freebase | /M/0kg2q  |
|  Ffeiliau perthnasol ar Gomin Wicimedia |

Baner Y Ffindir
Baner o Groes Lychlynnaid las (i gynrychioli'r awyr a'r miloedd o lynnoedd y Ffindir) ar faes gwyn (i gynrychioli'r eira sy'n gorchuddio'r tir yn y gaeaf) yw **baner y Ffindir**. Mabwysiadwyd ar 29 Mai 1918, yn sgil annibyniaeth ar Ymerodraeth Rwsia.

## Ffynonellau

* *Complete Flags of the World* (Llundain: Dorling Kindersley, 2002)

 *Eginyn erthygl sydd uchod am **y Ffindir**. Gallwch helpu Wicipedia drwy ychwanegu ato.*
# Baner Estonia

Baner Estonia|  |
| Enghraifft o: | baner cenedlaethol  |
| Lliw/iau | glas, du, gwyn  |
| Dechrau/Sefydlu | 21 Tachwedd 1918  |
| Genre | horizontal triband  |
| Dynodwyr |
|  Ffeiliau perthnasol ar Gomin Wicimedia |

Baner Estonia
Baner drilliw lorweddol o stribedi glas (i gynrychioli ffyddlondeb ac awyr, môr a llynnoedd Estonia), du (sy'n symbolaidd o ormes y gorffennol, pridd y wlad, a siaced ddu draddodiadol y gwerinwyr) a gwyn (am rinwedd, yr eira, rhisgl y fedwen, a brwydr Estonia am ryddid) yw **baner Estonia**.

Mabwysiadwyd y faner drilliw yn gyntaf gan gymdeithas o fyfyrwyr gwlatgarol ym mhrifysgol Tartu yn 1881, pan oedd Estonia'n dal i fod yn rhan o ymerodraeth Rwsia. Fe'i dewiswyd yn faner swyddogol y weriniaeth Estonaidd ar 24 Chwefror 1918. Gwaharddwyd y faner yn y cyfnod Sofietaidd, nes iddi ail-ymddangos yn answyddogol yn 1987. Cantiatawyd ei hedfan unwaith eto yn 1988, ac ail-fabwysiadwyd hi fel y faner genedlaethol ar 8 Mai, 1990 yn fuan cyn adfer annibyniaeth y wlad oddi wrth yr Undeb Sofietaidd yn 1991.

## ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **Estonia**. Gallwch helpu Wicipedia drwy ychwanegu ato.*
# Baner Gwlad Groeg

Baner Gwlad Groeg
Mae gan **faner Gwlad Groeg** naw stribed llorweddol, pump yn las a phedwar yn wyn, gyda chroes wen ar gefndir glas yn y canton. Mabwysiadwyd yn 1822 yn ystod y rhyfel am annibyniaeth oddi ar yr Otomaniaid. Mae'r naw stribed yn cynrychioli'r nifer o silliau yn y rhyfelgri "Rhyddid neu Farwolaeth" (*Ελευθερία ή Θάνατος*, *E-lef-the-ri-a i Tha-na-tos*), tra bo glas yn cynrychioli'r awyr a'r môr a gwyn yn cynrychioli purdeb y frwydr dros annibyniaeth i'r Groegiaid. Cynrychiola Uniongrededd Groegaidd, crefydd sefydledig y Groegiaid, gan y groes.

## Ffynonellau

* *Complete Flags of the World* (Dorling Kindersley, 2002)
# Baner y Fatican

Baner y Fatican
Baner ddeuliw fertigol o stribedi melyn a gwyn yw **baner y Fatican**. Yng nghanol y stribed gwyn mae arwyddlun y Babaeth, sef allweddi Sant Pedr gyda choron y pab uwch eu pennau.

Cynrychiola'r lliwiau melyn a gwyn lliwiau allweddi'r arwyddlun, sef aur ac arian. Defnyddiwyd fersiwn o'r faner heb yr arwyddlun o 1808 tan 1870, pan gafodd y Babaeth ei huno â gweddill yr Eidal. Mabwysiadwyd y faner gyfredol ar 7 Mehefin, 1929, pan enillodd y Fatican ei hannibyniaeth.

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **faner** neu **fanereg**. Gallwch helpu Wicipedia drwy ychwanegu ato*.
 *Eginyn erthygl sydd uchod am **y Fatican**. Gallwch helpu Wicipedia drwy ychwanegu ato.*
# Baner Hwngari

Baner Hwngari
Baner drilliw lorweddol o stribedi coch (sy'n symboleiddio cryfder), gwyn (sy'n cynrychioli ffyddlondeb) a gwyrdd (sy'n symboleiddio gobaith) yw **baner Hwngari**. Mabwysiadwyd ar 1 Hydref, 1957.

Mae'r faner yn debyg i faner Tajicistan o bellter, er bod baner Hwngari yn hŷn o lawer.

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **Hwngari**. Gallwch helpu Wicipedia drwy ychwanegu ato.*
# Baner yr Iseldiroedd

Baner yr Iseldiroedd|  |
| Enghraifft o: | baner cenedlaethol  |
| Lliw/iau | gloywgoch, gwyn, cobalt  |
| Dechrau/Sefydlu | 19 Chwefror 1937  |
| Genre | horizontal triband, tricolor  |
| Dynodwyr |
| Freebase | /M/0j9pj  |
|  Ffeiliau perthnasol ar Gomin Wicimedia |

Baner yr Iseldiroedd
Baner drilliw â stribedi gorweddol coch, gwyn a glas yw **baner yr Iseldiroedd**. Hon yw'r faner drilliw hynaf a ddefnyddir hyd heddiw. Defnyddiwyd gyntaf yn ystod gwrthryfel taleithiau'r Iseldiroedd yn erbyn Felipe II, brenin Sbaen. Dewiswyd y lliwiau (oren, gwyn a glas ar y pryd) oddi wrth lliwiau arfbais arweinydd y gwrthryfel, Wiliam I Tywysog Orange.

Baner Tywysog Orange
 *Eginyn erthygl sydd uchod am yr **Iseldiroedd**. Gallwch helpu Wicipedia drwy ychwanegu ato*
# Baner Latfia

Baner Latfia|  |
| Enghraifft o: | baner cenedlaethol  |
| Lliw/iau | carmine, gwyn  |
| Dechrau/Sefydlu | 20 Ionawr 1923  |
| Genre | horizontal triband  |
| Enw brodorol | Latvijas karogs  |
| Dynodwyr |
| Freebase | /M/02c1gq  |
|  Ffeiliau perthnasol ar Gomin Wicimedia |

Baner Latfia
Ail-fabwysiadwyd **baner Latfia** ar 27 Chwefror, 1990; mae'n dyddio yn ôl i'r drydedd ganrif ar ddeg, a chafodd ei mabwysiadu'n swyddogol yn gyntaf yn 1922 ond gwaharddwyd o dan reolaeth Sofietaidd. Mae'n cynnwys tri stribed llorweddol: dau stribed llydan coch, sy'n cynrychioli parodrwydd y Latfiaid i amddiffyn eu rhyddid, a stribed cul gwyn yn y canol. Yn ôl chwedl, mae'r faner yn symboleiddio arweinwr Latfiaidd a anafwyd mewn brwydr: coch ei waed (yn ogystal â gwaed y genedl ei hun), a'r gwyn y lliain a ddefnyddiwyd i'w lapio.

## Ffynonellau

* *Complete Flags of the World*, Dorling Kindersley (2002)
# Baner Liechtenstein

Baner Liechtenstein|  |
| Enghraifft o: | baner cenedlaethol  |
| Lliw/iau | glas, coch, aur  |
| Dechrau/Sefydlu | Hydref 1921  |
| Genre | horizontal bicolor flag  |
| Dynodwyr |
| Freebase | /M/0kg50  |
|  Ffeiliau perthnasol ar Gomin Wicimedia |

Baner Liechtenstein
Baner ddeuliw lorweddol gyda stribed uwch glas brenhinol â choron felen yn y canton a stribed is coch yw **baner Liechtenstein**. Mae'r lliwiau glas a choch wedi cynrychioli'r wlad ers y ddeunawfed ganrif, a defnyddiwyd fel stribedi'r faner ers 1921. Yng Ngemau Olympaidd Berlin ym 1936 bu ddryswch gan fod y faner yn debyg i faner Haiti, felly ychwanegwyd y goron ar 24 Mehefin, 1937 er mwyn gwahaniaethu rhwng y ddwy (ac hefyd i ddynodi Liechtenstein fel tywysogaeth).

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **faner** neu **fanereg**. Gallwch helpu Wicipedia drwy ychwanegu ato*.
 *Eginyn erthygl sydd uchod am **Liechtenstein**. Gallwch helpu Wicipedia drwy ychwanegu ato.*
# Baner Lwcsembwrg

Baner Lwcsembwrg
Baner drilliw lorweddol o stribedi coch, gwyn a glas yw **baner Lwcsembwrg**. Nid oedd gan y wlad faner nes 1830, pan cafodd gwladgarwyr eu hannog i ddangos y lliwiau cenedlaethol. Dyluniwyd y faner yn 1848 gyda lliwiau arfbais yr Archddug (sy'n dyddio o'r drydedd ganrif ar ddeg) ond ni chafodd ei mabwysiadu'n swyddogol tan 1972. Dyler nodi bod y faner yn unfath â baner yr Iseldiroedd, ond mae baner Lwcsembwrg yn hirach, ac ei lliw glas yn oleuach.

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **Lwcsembwrg**. Gallwch helpu Wicipedia drwy ychwanegu ato.*
# Baner Lithwania

Baner Lithwania|  |
| Enghraifft o: | baner cenedlaethol  |
| Lliw/iau | melyn, gwyrdd, coch  |
| Dechrau/Sefydlu | 1820  |
| Genre | horizontal triband  |
| Dynodwyr |
| Freebase | /M/02c1ls  |
|  Ffeiliau perthnasol ar Gomin Wicimedia |

Baner Lithwania
Baner drilliw lorweddol gyda stribed melyn ar y brig, gwyrdd yn y canol a choch ar y gwaelod yw **baner Lithwania**. Mae'r melyn yn cynrychioli gwenith (sef bwyd, ac felly rhyddid oddi ar eisiau), tra bo gwyrdd yn symboleiddio coedwigoedd y wlad (a gobaith) a choch yn cynrychioli'r gwaed a gollwyd trwy amddiffyn y genedl (gwladgarwch a dewrder). Roedd coch hefyd yn lliw llumanau canoloesol Teyrnas Lithwania.

Bu'n faner genedlaethol swyddogol rhwng 1918 a 1940, pan oedd Lithwania yn weriniaeth annibynnol, ond fe gwaharddwyd o dan reolaeth Sofietaidd o 1940 i 1989. Ail-fabwysiadwyd ar 20 Mawrth, 1989.

## Ffynonellau

* *Complete Flags of the World*, Dorling Kindersley (2002)
# Baner Gogledd Macedonia

Baner Gogledd Macedonia|  |
| Enghraifft o: | baner cenedlaethol  |
| Lliw/iau | coch, melyn  |
| Dechrau/Sefydlu | 5 Hydref 1995  |
| Dynodwyr |
| Freebase | /M/01xg54  |
|  Ffeiliau perthnasol ar Gomin Wicimedia |

Baner Gogledd Macedonia
Mae **baner Gogledd Macedonia** yn cynrychioli codiad yr haul: mae ganddi gylch melyn yng nghanol maes coch gydag wyth paladr o olau yn ymestyn i ymylon y faner.

Fel rhan o Iwgoslafia, Macedonia oedd yr unig weriniaeth ffederal nad oedd yn defnyddio'r lliwiau Pan-Slafaidd (sef coch, glas, a gwyn). Baner Gweriniaeth Sosialaidd Macedonia oedd maes coch gyda seren goch ag ochrau aur yn y canton.

Pan enillwyd annibyniaeth yn 1992, mabwysiadodd Gyn-weriniaeth Iwgoslafaidd Macedonia faner goch gyda Seren Vergina (symbol a ddarganfuwyd ym medd Philip II, brenin Macedon, tad Alecsander Fawr) yn ei chanol. Arweiniodd hyn at wrthwynebiad gan Wlad Groeg (gweler anghydfod enw Macedonia), sy'n honni taw symbol Groegaidd yw'r Seren. O ganlyniad mabwysiadwyd y dyluniad cyfredol ar 5 Hydref, 1995, gydag haul disglair yn lle Seren Vergina.

* Baner Gweriniaeth Sosialaidd Macedonia, 1944–1992
* Baner Gweriniaeth Macedonia, 1992–1995

## Ffynonellau

* *Complete Flags of the World* (Dorling Kindersley, 2002)
# Baner Malta

Baner Malta|  |
| Enghraifft o: | baner cenedlaethol  |
| Lliw/iau | gwyn, coch  |
| Dechrau/Sefydlu | 21 Medi 1964  |
| Genre | vertical bicolor flag  |
| Dynodwyr |
| Freebase | /M/01h0kd  |
|  Ffeiliau perthnasol ar Gomin Wicimedia |

Baner Malta
Baner ddeuliw fertigol gyda stribed chwith gwyn a stribed dde coch yw **baner Malta**. Daw'r lliwiau o fathodyn Marchogion Malta. Yn y canton mae Croes Siôr wedi'i hamlinellu'n goch; rhoddwyd yr anrhydedd i bobl Malta gan George VI, brenin y Deyrnas Unedig am ddewrder yn yr Ail Ryfel Byd. Mabwysiadwyd ar 21 Medi, 1964.

Malta, Cymru a Bhwtan yw'r unig wledydd cyfredol sydd â draig ar eu baneri, er y bu ddraig ar faner Tsieina yn ystod Brenhinllin Qing. Mae'r ddraig yn ymddangos yn Nghroes Siôr sydd yn dangos San Siôr ar gefn ceffyl yn lladd draig.

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **Falta**. Gallwch helpu Wicipedia drwy ychwanegu ato*
# Baner Moldofa

Baner Moldofa|  |
| Enghraifft o: | baner cenedlaethol  |
| Lliw/iau | glas, melyn, coch  |
| Dechrau/Sefydlu | 6 Tachwedd 1990  |
| Genre | vertical triband  |
| Rhagflaenydd | flag of the Moldavian Soviet Socialist Republic  |
| Dynodwyr |
| Freebase | /M/01nyp5  |
|  Ffeiliau perthnasol ar Gomin Wicimedia |

Baner Moldofa
Baner drilliw gyda stribed chwith glas, stribed dde coch, a stribed canol melyn gydag arfbais Moldofa yn ei ganol yw **baner Moldofa**. Mae dyluniad y faner drilliw yn debyg iawn i faner Rwmania, sy'n adlewyrchu'r cysylltiadau diwylliannol a hanesyddol cryf sydd rhwng y ddwy wlad. Yn swyddogol ni ddylai arfbais ymddangos ar gefn baner Moldofa (mae'n debyg i faneri Paragwái a Sawdi Arabia yn yr achos nad yw cefn y faner yn unfath â'r blaen), ond weithiau defnyddir fersiynau o faner Moldofa gydag arfbais wrthdroëdig ar y cefn. Mabwysiadwyd ar 12 Mai 1990.

* Dyluniad blaen baner Moldofa
* Dyluniad cefn baner Moldofa
* Enghraifft o faner Moldofa gydag arfbais wrthdroëdig ar y cefn

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **Foldofa**. Gallwch helpu Wicipedia drwy ychwanegu ato*
# Baner Monaco

Baner Monaco
Baner ddeuliw lorweddol gyda stribed uwch coch a stribed is gwyn yw **baner Monaco**. Lliwiau herodrol y Teulu Grimaldi yw coch a gwyn. Mabwysiadwyd y faner ar 4 Ebrill, 1881 dan y Tywysog Charles III.

Mae'n unfath â baner Indonesia, ac eithrio'u cyfraneddau (4:5 yw baner Monaco o gymharu â 2:3).

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **faner** neu **fanereg**. Gallwch helpu Wicipedia drwy ychwanegu ato*.
# Baner Montenegro

Baner Montenegro
Maes coch gyda border aur a'r arfbais genedlaethol yn y canol yw **baner Montenegro**.

 *Eginyn erthygl sydd uchod am **Fontenegro**. Gallwch helpu Wicipedia drwy ychwanegu ato*
# Baner Norwy

Baner Norwy
Baner o Groes Lychlynnaidd las wedi'i hamlinellu'n wyn ar faes coch yw **baner Norwy**. Tan 1814 defnyddiwyd y Dannebrog, oherwydd roedd Norwy wedi'i huno â Denmarc. Mabwysiadwyd y dyluniad cyfredol ar 17 Gorffennaf, 1821, pan oedd Norwy wedi'i huno â Sweden. Mae'r groes wen ar faes coch yn seiliedig ar faner Denmarc, tra bo glas yn cynrychioli cysylltiadau â Sweden. Ysbrydolwyd y lliwiau ymhellach gan faneri Ffrainc, y Deyrnas Unedig, a'r Unol Daleithiau.

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **Norwy**. Gallwch helpu Wicipedia drwy ychwanegu ato.*
# Baner Gwlad Pwyl

Baner Gwlad Pwyl
Baner ddeuliw lorweddol gyda stribed uwch gwyn a stribed is coch yw **baner Gwlad Pwyl**. Defnyddiwyd y lliwiau gwyn a choch ers y drydedd ganrif ar ddeg, ond ni ddaethant yn y lliwiau cenedlaethol swyddogol tan 1831; mabwysiadwyd y faner gyfredol ar 1 Awst 1919. Yn ystod y cyfnod o reolaeth Gomiwnyddol (1945–89), dywedir bod gwyn yn cynrychioli heddwch a choch yn cynrychioli sosialaeth.

## Ffynonellau

* *Complete Flags of the World*, Dorling Kindersley (2002)
# Baner Portiwgal

Baner Portiwgal
Baner ddeuliw fertigol gyda stribed chwith gwyrdd (i gynrychioli Infante Dom Henrique a hanes fforio Portiwgal) a stribed dde coch hirach (i gynrychioli chwyldro) gyda tharian yr arfbais dros astrolab sfferaidd (*armillary sphere*) wedi'i ganoli dros ffin y ddau stribed yw **baner Portiwgal**. Mabwysiadwyd ar 30 Mehefin, 1911.

## Gweler Hefyd

Gweler hefyd Baner Cymuned Gwledydd yr Iaith Portiwgaleg y mae Portiwgal yn aelod ohoni.

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **Bortiwgal**. Gallwch helpu Wicipedia drwy ychwanegu ato.*
# Baner Rwmania

Baner Rwmania
Baner drilliw yw **baner Rwmania**. Cafodd ei chreu yn 1848 trwy gyfuno lliwiau Wallachia a Moldafia, y taleithiau Otomanaidd sydd heddiw yn Rwmania: glas o faner Moldafia, melyn o faner Wallachia, a choch o faneri'r ddwy dalaith sydd yn cynrychioli undod Rwmanaidd. Yn 1867 gosodwyd arfbais y wlad yn y stribed melyn canolog; cafodd yr arfbais ei newid nifer o weithiau ac yn 1948 cafodd ei hailosod gan arwyddlun comiwnyddol. Cafodd hyn ei ddiddymu yn dilyn cwymp yr Arlywydd Ceauşescu yn 1989, a mabwysiadwyd y faner gyfredol ar 27 Rhagfyr y flwyddyn honno.

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **Rwmania**. Gallwch helpu Wicipedia drwy ychwanegu ato.*
# Baner San Marino

Baner San Marino
Baner ddeuliw lorweddol, gyda'r hanner uchaf yn wyn a'r hanner isaf yn las, yw **baner San Marino**. Cymerwyd y lliwiau o'r arfbais genedlaethol, sydd yn cael ei gosod yng nghanol y faner am ddefnydd swyddogol. Mae gwyn yn cynrychioli'r eira ar Fynydd Titano (lleoliad y wlad) a'r cymylau uwchben fo, tra bo glas yn cynrychioli'r awyr. Mae'r faner yn dyddio yn ôl i 1797, a chafodd ei hadnabod gan Napoleon Bonaparte fel baner gwladwriaeth annibynnol yn 1799.

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **faner** neu **fanereg**. Gallwch helpu Wicipedia drwy ychwanegu ato*.
 *Eginyn erthygl sydd uchod am **San Marino**. Gallwch helpu Wicipedia drwy ychwanegu ato.*
# Baner Sbaen

Baner Sbaen
Baner gwladwriaeth Sbaen
Baner drilliw lorweddol gyda stribed coch fel chwarter uchaf lled y faner, stribed coch fel chwarter isaf lled y faner, a stribed melyn fel hanner canol lled y faner yw **baner Sbaen**. Mae gan y faner wladwriaethol yr arfbais genedlaethol yn adran felen y *hoist*.

Mabwysiadwyd baner goch a melyn gan Frenin Siarl III yn 1785 er mwyn gwahaniaethu'i longau o longau gwledydd eraill (nid oedd unrhyw wlad arall yn defnyddio'r lliwiau hynny). Daw'r lliwiau o arfbeisiau coch ac aur Castilla ac Aragón, y ddau ranbarth a unwyd gan y Brenin Fernando a'r Frenhines Isabel. Mabwysiadwyd yn swyddogol ar 19 Gorffennaf, 1927.

Pan ddaeth Sbaen yn weriniaeth yn 1931 mabwysiadwyd baner drilliw lorweddol gyda stribedi hafal coch, melyn, a phorffor (a ddaw o naill ai arfbais León neu arfbais Granada) gyda'r arfbais yn y canol. Pan ddaeth y Cadfridog Franco i bŵer yn 1939 ail-fabwysiadwyd y faner wreiddiol. Mabwysiadwyd y dyluniad cyfredol ar 19 Rhagfyr, 1981.

* Baner Ail Weriniaeth Sbaen, 1931–1939

## Ffynonellau

* *Complete Flags of the World*, Dorling Kindersley (2002)

 *Eginyn erthygl sydd uchod am **Sbaen**. Gallwch helpu Wicipedia drwy ychwanegu ato*
# Baner Serbia

Baner Serbia
Baner drilliw o'r lliwiau pan-Slafaidd, coch, glas a gwyn, ac arfbais Serbia yn y canol yw **baner Serbia**. Mabwysiadwyd y dyluniad presennol fel baner Serbia ar 16 Awst 2004. Pan ddiddymwyd ffederasiwn Serbia a Montenegro yn 2006, fe'i defnyddiwyd fel baner gweriniaeth annibynnol Serbia hefyd.

 *Eginyn erthygl sydd uchod am **Serbia**. Gallwch helpu Wicipedia drwy ychwanegu ato.*
# Baner Slofenia

Baner Slofenia
Baner drilliw lorweddol gyda stribed uwch gwyn, stribed canol glas, a stribed is coch gyda'r arfbais genedlaethol yn y canton yw **baner Slofenia**. Mae'r lliwiau yn lliwiau pan-Slafaidd. Defnyddiwyd baner drilliw gwyn-glas-coch yn y bedwaredd ganrif ar bymtheg i efelychu baner Rwsia; edrychodd y Slofeniaid i'r Rwsiaid am gymorth wrth ennill annibyniaeth oddi ar Ymerodraeth Awstria. O 1919 tan 1991 roedd Slofenia'n rhan o Iwgoslafia; defnyddiwyd baner drilliw gwyn-glas-coch gyda seren goch a amlinellwyd yn aur (cafodd hyn ei ychwanegu gan Tito yn 1946) yn y canol. Mabwysiadwyd y dyluniad cyfredol ar 24 Mehefin, 1991; ychwanegwyd yr arfbais yn sgil annibyniaeth ar Iwgoslafia.

* Baner Gweriniaeth Sosialaidd Slofenia, 1946–1991

## Ffynonellau

* *Complete Flags of the World* (Llundain: Dorling Kindersley, 2002)